2000. aasta suveolümpiamängud

2000. aasta suveolümpiamängud olid XXVII olümpiaadi kaasaegsed suveolümpiamängud, mis toimusid Austraalias Sydneys 15. septembrist 1. oktoobrini 2000. Sydney valiti XXVII suveolümpiamängude korraldajaks ROK-i 101. istungjärgul Monacos 23. septembril 1993. Teised kandidaadid olid Berliin (Saksamaa), Manchester (Suurbritannia), Peking (Hiina Rahvavabariik) ja İstanbul (Türgi). Olümpiamaskotid olid kuukabarra (naeru-safiirlind) Olly (sõnast "Olympic"), nokkloom Syd (Sydney linna nimest) ja sipelgasiil Millie (sõnast "millennium"). Sydney Olümpiapark (Olympic Park) ja selle ümbrus Homebush Bay. Sydney kesklinn (triatlon), Darling Harbour – Entertainment Centre (võrkpall) ja Convention and Exhibition Centre (poks, judo, tõstmine, vehklemine, maadlus). Dunc Gray Velodrome (trekisõit), Moore Park (jalgpall, maanteesõit), Rushcutters Bay (purjetamine), Bondi Beach (rannavõrkpall), Blacktown Olympic Centre (softball, pesapall), Cecil Park (laskmine), Fairfield City Farm (maastikuratas), Penrith Lakes (sõudmine, aerutamine, kanuuslaalom), Horsley Park (ratsutamine), Ryde (veepall), Brisbane, Canberra, Melbourne, Adelaide (jalgpall). Olümpiamängud avas Austraalia kindralkuberner Sir William Deane. Olümpiavande andis maahokimängija Rechelle Hawkes. Kohtunikevande andis veepallikohtunik Peter Kerr. Olümpiatule süütas kergejõustiklane Cathy Freeman. Olümpiamängudell osales 199 riiki ja 10 651 sportlast. Edukaimad sportlased: Aleksei Nemov (Venemaa; riistvõimlemine; 6 medalit (2 + 1 + 3)) Ian Thorpe (Austraalia; ujumine; 5 medalit (3 + 2 + 0)) Marion Jones (USA; kergejõustik; 5 medalit (3 + 0 + 2) (tühistati 2007. aastal dopingu tarvitamise tõttu) Dara Torres (USA, ujumine; 5 medalit (2 + 0 + 3) Sydney olümpiamängude kangelane oli Inglismaa sõudja Steve Redgrave, kellest sai esimene sportlane kaasaegsete olümpiamängude 104-aastases ajaloos, kes on võitnud järjest viis olümpiakulda. Järgmised riigid võitsid oma kõigi aegade esimese kuldmedali: Läti – Igors Vihrovs (sportvõimlemine, vabaharjutus); Kamerun – jalgpallikoondis; Aserbaidžaan – Zemfira Meftahətdinova (jahilaskmine, naiste kaarrada); Mosambiik – Maria Mutola (kergejõustik, naiste 800 meetri jooks); Sloveenia – Luka Špik/Iztok Čop (sõudmine, paarisaeruline kahepaat); Colombia – Maria Isabel Urrutia (tõstmine, naised kuni 75 kg); Usbekistan – Muhammadqodir Abdullayev (poks, kuni 63,5 kg). Edukaim riik medalite arvult oli USA: 37 kulda, 24 hõbedat ja 33 pronksi. Võisteldi 32 spordialal ja jagati välja 300 komplekti medaleid (168 meeste aladel, 120 naiste aladel ja 12 segaaladel). Uute spordialadena olid kavas triatlon, taekwondo ja trampoliinvõimlemine. Uute võistlusaladena olid Sydney programmis naiste veepall, naiste viievõistlus ja sünkroonvettehüpped. Aerutamine Batuudihüpped Iluvõimlemine Jahilaskmine Jalgpall Jalgrattasport Judo Käsipall Kergejõustik Ujumine Maadlus Vaata ka: Eesti 2000. aasta suveolümpiamängudel Eesti oli riikidevahelises medaliarvestuses 46. kohal (1 – 0 – 2). Eesti sportlastest said olümpiamedalid: Erki Nool, kuldmedal kergejõustikus (kümnevõistlus) Aleksei Budõlin, pronksmedal judos (kehakaal kuni 81 kg) Indrek Pertelson, pronksmedal judos (kehakaal üle 100 kg) Eesti sportlastest jõudis esikuuikusse: Valeri Nikitin, 4. koht – Kreeka-Rooma maadlus (kehakaal kuni 69 kg) Jüri Jaanson, 6. koht – sõudmine (ühepaat). Eesti võistkonna koosseisus osalesid olümpiamängudel aerutaja Hain Helde; jahilaskur Andrei Inešin; jalgratturid Lauri Aus, Jaan Kirsipuu, Innar Mändoja, Erki Pütsep, Janek Tombak; judomaadlejad Aleksei Budõlin, Indrek Pertelson; kergejõustiklased Indrek Kaseorg, Pavel Loskutov, Erki Nool, Aleksander Tammert, Andrus Värnik; maadlejad Helger Hallik, Valeri Nikitin, Toomas Proovel; purjetajad Peter Šaraškin, Imre Taveter, Toomas Tõniste, Tõnu Tõniste; sõudjad Leonid Gulov, Jüri Jaanson, Andrei Šilin; ujujad Jana Kolukanova, Raiko Pachel, Elina Partõka, Indrek Sei; vehklejad Kaido Kaaberma, Andrus Kajak, Meelis Loit, Nikolai Novosjolov; viievõistleja Imre Tiidemann. Eesti lipu kandja avatseremoonial oli neljakordne olümplane, purjetaja Tõnu Tõniste. Sydney 2000